b'\n_START_ARTICLE_\nKildebeskyttelse\n_START_SECTION_\nEnkeltsaker i Danmark\n_START_PARAGRAPH_\nI 2010 valgte journalisten Kurt Lassen \xc3\xa5 sitere Danmarks Radios generaldirekt\xc3\xb8r Kenneth Plummer p\xc3\xa5 tross av at Plummer hadde gitt opplysninger \xc2\xabtil bakgrunn\xc2\xbb. Saken f\xc3\xb8rte til Plummers avgang og en del kritikk av Kurt Lassen._NEWLINE_I en portrettbok om T\xc3\xb8ger Seidenfaden utgitt i 2011 ble kildebeskyttelsen brutt da Seidenfaden fortalte at en kilde til Weekendavisens artikler om Tamilsagen tilbake i 1990 var Folketingets ombudsmann Hans Gammeltoft-Hansen. Seidenfaden ble i den forbindelse kritisert for ikke \xc3\xa5 beskytte sin kilde, og en advokat foreslok \xc3\xa5 gj\xc3\xb8re det straffbart og erstatningspliktig hvis en journalist br\xc3\xb8t kildebeskyttelsen._NEWLINE_Ekstra Bladet br\xc3\xb8t kildebeskyttelsen i desember 2011 da de skrev at deres journalist Jan Kj\xc3\xa6rgaard hadde forhandlet med Skatteministeriets spindoktor om lekkasjen i Helle Thorning-Schmidts skattesak. Dette bruddet ble b\xc3\xa5de rost og kritisert.'